
Pater  mi  carissime ,  libenter ,  crede ,  hanc  ar¬ 
ripio  occasionem  tibi  parentum  optimo  laboris  et  stu¬ 
diorum  primitias  dicandi ,  et,  quantum  tibi  debeam , 
06  vitam  tantum  concessam ,  sed  eandem  etiam  a 
te  sedulo  servatam  et  probae  doctrinae  disciplinis  im- 
butam9  publice  testandi.  Tuorum  erga  me  beneficio¬ 
rum  memoria  usque  vigebit  sempiterna . 

\ 

Ut  valetudine  rebusque  secundis ,  et  felicitate 
summa  f  'ruaris ,  ut  serus  in  coelum  redeas ,  ab  imo 
corde  precor .  Fa/e. 


Functionis  igitur,  cujus  ratio  in  sanitate  tam  atra  cali¬ 
gine  obscuratur,  morbos  parum  intellectos  esse  oportet. 
Suos  tamen  morbos  habet,  graves,  molestos,  miserandos, 
omni  attentione  dignos ;  nimirum  qui  mentem  ipsam,  qua 
caeteris  animalibus  praestamus,  vitient,  et  inutilem  red¬ 
dant. — Gregor.  Conspect.  Med .  Theoret .  cap.  x. 

Auctore  Ricardo  Baron  Howard. 


oi  morbos  eo  attentius  spectare,  quo  nobiliora 
vitae  instrumenta  laborarent,  oporteret,  vitia  ce¬ 
rebri  primas  sibi  partes  plane  vindicarent,  hoc 
enim  et  mentis  judicantis  animique  imaginantis 
sedes  est,  et  ab  eo  actiones  omnes  tam  corporis, 
quam  animi  pendent,  e  jusque  potentia  sensus  om¬ 
nes  constituuntur. 

Quum  has  gravissimi  momenti  functiones  per¬ 
penderimus,  facile  intellectu  est,  quare  tanti  sint 
tamque  diri  ejus  vel  laesi  vel  multum  a  statu  sano 

deflectentis  effectus ;  ut  vires  et  animi  et  corporis 
inde  pereant,  miserque,  nisi  morte  quidem  libere¬ 
tur,  cum  sibi,  tum  aliis  inutilis  aetatem  degat  in¬ 
felicem.  Quin  et,  si  vel  levissime  spectemus, 
quanto  opere  Natura  illud  ab  injuriis  defenden¬ 
dum  curaverit,  id,  ut  vivere  omnino  possimus, 
necessarium  esse  perspicuum  erit:  namque  non 
modo  membranis  tenacissimis  est  involutum,  sed 
ossea  quoque  theca  adversus  laesiones  ab  externo 
inferendas  mira  arte  fabricata  inclusum. 

Cerebri  morbi  haud  minus  numerosi,  quam 
graves,  existunt,  atque,  ob  tenellam  ejus  structu¬ 
ram,  actionemque  causarum,  quae  hanc  perturbare 
possint,  fere  perpetuam,  frequentissime  urgent ; 
neque  enim  huic  sunt  sui  solummodo  morbi,  ve¬ 
rum  etiam,  siquando  corpus  reliquum  aliquid  gra¬ 
vius  sentit,  hoc,  ob  consensum  arctum  que  nexum, 
plus  minus  mali  universi  particeps  evadit. 

Hujus  quoque,  prae  caeteris  omnibus  corporis 
partibus,  vitiorum  inquisitio  difficilior  est ;  cujus 
scilicet  organi  hactenus  sani  functiones  partium¬ 
que  diversarum  usus  ignoti  sunt,  ejus  profecto 
morbidi  indicia  vix  melius  intelligentur.  “  The 
brain,  the  most  noble  of  organs,  the  key  of  thc  en- 
tire  animal  organization,  lias,  for  nearly  three  thou- 

sand  years,  been  a  subject  of  continual  study  and 
meditation.  Successive  ages  have  produced  many 
celebrated  men,  who  have  anxiously  endeavoured 
to  unravel  its  structure  :  they  have  neglected,  as 
it  would  appear,  no  method,  no  means,  which 
seemed  proper  to  unveil  its  texture  and  use. 
Yet,  notwithstanding  the  efforts  of  so  many  cele¬ 
brated  writers,  its  intimate  structure  has  remain» 
ed  unknown,  its  organic  connexions  are  shadowed 
from  our  view,  and  the  functions  of  its  different 
parts  are  involved  in  obscurity.  *” 

Hydrocephalus  mihi  in  hac  dissertatione  per¬ 
scribenda  argumento  erit,  morbus  scilicet  obser¬ 
vatione  sedula  dignus,  sive  quos  aggrediatur  spec¬ 
tamus,  sive  indicia  ejus,  decursum  et  eventum  con¬ 
templamur.  Adeo  quidem  lethalis  existit,  ut 
Coindet  viginti  millia  in  Gallia  ei  quotannis 
succumbere  affirmaverit  f . 

Pro  sede  humoris  effusi,  in  Externum  et  Inter¬ 
num  diductus  fuit;  necnon  in  Longum  et  Acutum; 
hic  Acutum  tantummodo,  si  venia  sit,  aspiciam. 


*  Anatomy  of  Brain  by  Tiedemann,  translatecl  by 
Bennet  (Introduction). 

t  Memoire  sur  1’Hydrencephale,  p.  79* 

HISTORIA  MORBI. 

Hydrocephalus  Acutus,  nempe  “  Apo¬ 
plexia  Hydrocephalica”  Doctoris  Cullen,  a  viro 
illo  jure  celeberrimo,  in  Classe  “  Neuroses ,”  et  Or¬ 
dine  “  Comata ,”  in  suo  Nosologia  Methodica,  col¬ 
locatus  est,  et  talem  accepit  definitionem  :  “  Pau- 
latim  adoriens  ;  infantes  et  impuberes,  primum 
lassitudine,  febricula,  et  dolore  capitis,  dein  pulsu 
tardiore,  pupillae  dilatatione,  et  somnolentia  affi¬ 
ciens.” 

Quibuslibet  auctorum  apud  Graecos  et  Roma¬ 
nos  veterum  hunc  morbum  notum  esse  non  ap¬ 
paret  ;  nemo  saltem  ex  iis  eum  rite  depinxit, 
quanquam  Hippocrates,  Celsus,  Galenus, 
et  caeteri,  formam  externam  et  vetustam  descrip¬ 
serunt,  et  quidam  Hippocratem  internam  acu¬ 
tam  novisse,  vel  saltem  signa  istius  adumbrasse 
monent*.  Verisimile  est  Celsum  quoque  ean¬ 
dem  his  verbis  perstrinxisse :  “  Contra,  si  caput 
febre  continenti  dolet,  neque  quidquam  reddit, 


Vide  Hippoc.  De  Morbis,  lib.  ii.  Morb.  a  cap.  orien. 

malum  atque  mortiferum  est ;  maximeque  id  pe¬ 
riculum  est  pueris,  a  septimo  anno  ad  quartum 
decimum  Non  autem  quasi  morbus  discretus 
ante  annum  1768vum  cognitus  est,  quo  tempore  a 
DoctoreWHYTT  plenam  accepit  descriptionem  f. 
Postea  tamen  a  multis  medicis,  praecipue  a  Fo- 
THERGILL,  QuiN,  RUSH,  CHEYNE,  CaRMI- 
chael  Smyth,  Monro  tertio,  Coindet,  et 
Golis,  hoc  argumentum,  sedulo  inquisitum  et 
accurate  tractatum  fuit. 

Nullam  fere  praeter  primam  aetatem  hydroce- 
phalus  invadit,  etiamsi  non  desunt  exempla  ubi 
adulti  fuerunt  correpti ;  saepissime  vero  annum 
secundum  inter  et  decimum  occurrit ;  quibusdam 
in  exemplis  maturius  occupat,  in  nonnullis  etiam 


*  Celsus,  De  Medicina,  lib.  ii. 

+  Hic  morbus  a  quodam  Paisley  Glasguensi  in  “  The 
Edinburgh  Medical  Essays,”  vol.  iii.  et  etiam  a  M.  Petit 
(in  Memoires  de  la  Societe  Royale  des  Sciences”)  memo¬ 
ratus  est,  ante  editum  Doctoris  Whytt  opus ;  et  in  operi¬ 
bus  Hieronimi  Mercurialis,  Sennerti,  Theophili  Bo- 
neti,  W illisii,  Lieutaud,  et  Morgagni  inveniuntur  loci, 
quales  plane  Hydrocephalum  acutum  perstringunt ;  sed 
Doctor  Whytt  sine  dubio  primus  medicorum  inquisi¬ 
tiones  eo  direxit.” 

congenitum  fuisse  malum  reperitur.  Saepe  den¬ 
tibus  enascentibus,  accedit,  et  notatu  dignum  est, 
infantes,  quibus  vividum  contigit  et  praecox  inge¬ 
nium,  ei  maxime  patere  visos  esse,  ex  eo  fortasse, 
quod  in  his  cerebri  actio  magis  sit  intensa,  ideo- 
que  major  sanguinis  copia  eo  conferatur.  Hinc 
multi,  quos  saeculo  suo  decori  fore,  generique  hu¬ 
mano  beneficia  magna  quaedam  mentis  suae  doti¬ 
bus  eximios  collaturos  esse  sperare  fas  esset,  fato 
tanquam  inevitabili  rapiuntur.  Nil  igitur  inten¬ 
tatum  relinquere  licet,  quo  malum  tam  horren¬ 
dum  medicinae  viribus  magis  mancipatum  fiat. 

Nullus  prae  hoc  insidiosius  obrepit;  namque  in¬ 
ter  initia  vulgo  ejus  notae  adeo  leves  sunt,  ut  saepe 
prorsus  negligantur,  nec  raro,  ob  similitudinem 
cum  multis  aliis  mediocribus  affectibus,  quibus 
prima  aetas  adeo  frequenter  afficitur,  tantum  pro¬ 
gressae  sunt,  antequam  vera  morbi  natura  detega¬ 
tur,  vel  medicina  opus  esse  credatur,  ut  haec  sero 
adhibita  inanis  omnino  fiat. 

In  hoc  vitio  describendo  Dr  Whytt  illud  in 
tria  divisit  tempora,  varia  praecipue  pulsuum  con¬ 
ditione  notata ;  huic  divisioni  caeteri  scriptores 
assenserunt.  Dr  Cheyne  primum  tempus  sen¬ 
sus  aucti,  secundum  sensus  imminuti,  tertium 

denique  paralyseos  sive  convulsionis,  appella¬ 
vit  *. 


Tempore  primo ,  infans  per  dies  duos  tres  ve 
solito  hebetior  observatur,  morosus  et  irritabilis 
evadit,  cibumque  minime  appetit ;  ludis  solitis 
parum  gaudet,  comitesque  saepe,  facile  fatigatus, 
ut  decumbat  aliquo,  relinquit.  Sanus  faciei  as¬ 
pectus  minuitur,  oculorum  acies  est  obtusa ;  in¬ 
cessu  titubat,  et  saepe  vertigine  molestus  habetur. 
Brevi  de  dolore  in  capite,  inter  scapulas  et  in  aliis 
aliquando  corporis  partibus,  conqueri  incipit.  Pul¬ 
sus  celer  fit  et  plenus,  ad  ictus  plerumque  110 
vel  120  in  sexagesima  horae  parte  micans;  sunt 
praeterea  lingua  alba,  arida ;  cutis  sicca,  calida  ; 
arteriarum  temporalium  pulsatio  intenta  et  mag¬ 
na  jactatio  ;  quae  omnia  sub  vesperem  ingraves¬ 
cunt.  Canalis  alimentarii  quoque  functiones  per¬ 
turbatae  sunt ;  alvus  est  plerumque  astricta,  ali¬ 
quando  vero  etsi  raro  fusa ;  dejectiones  primo 
aspectum  prae  se  ferunt  argillaceum,  sed,  morbo 
progrediente,  coloris  profunde  viridis,  spinaciae 
concisae  instar,  crassitudinisque  glutinosae  fiunt, 


■  Essay  on  Hydrocephalus  Acutus,  p,  25. 

odorisque  graveolentis,  maxime  si  hydrargyri  prae¬ 
paratis  coactae  fuerint ;  urina  parca  et  turbida, 
vulgo  aliquid  album  quiescens  demittit.  Ven¬ 
triculi  mobilis  notae  sunt  nausea  et  vomitus,  qui 
nonnunquam  sub  finem  hujus  temporis,  omnibus 
ingestis  statim  rejectis,  importunissime  urget. 

Sensus  omnes  acutiores  fiunt ;  retina  lucem 
acerrime  sentit,  et  pupilla  arcta  est ;  sonus  vel 
levissimus  auditur ;  caput,  prae  reliquo  corpore 
magis  calet,  et  infans  usque  situm  mutatum  quae¬ 
rit ;  facies  rubescit;  somnus  perturbatur;  spiri¬ 
tus  abnormis  est  et  gravis  ;  halitus  oris  odorem 
foetidum  edit,  quem  auctores  nonnulli  huic  morbo 
proprium  esse  habent 

Quum  haec  signa  nunc  brevius,  nunc  diutius 
perstiterint,  insigni  modo  mutantur,  et  in  Tem¬ 
pus  secundum  currunt.  Pulsus  in  priori  celer  et 
plenus,  tardus  et  abnormis  jam  factus,  infra  nor¬ 
mam  solitam  est  aliquando,  sed  levissimo  quidem 
nisu  ad  numerum  duplicem  intenditur.  Capitis 
dolor  primum  ingravescit,  tandem  vero  se  remit¬ 
tit  ;  infantem  jam  erecto  corpore  sedere  piget ; 


v  Whytt  on  Hydrocephalus  Internus,  p.  7 32. 

in  lecto  decumbere  mavult,  dolorem  enim  ex  al¬ 
tero  situ  sentit ;  et  positum  perpetuo  mutandi 
cupiditas  solicita  nunc  desiit.  Sensus,  praeter 
auditum,  qui  ad  tertium  usque  tempus  plerum¬ 
que  acutissimus  manet,  hebetiores  fiunt ;  manus 
aliquid  prehensura  tremit,  et  pupillae  patulae  hi¬ 
ant.  Parvulus  uno  vel  utroque  oculo  ad  dimi¬ 
dium  clausa  cubat ;  strabismus,  alterna  cum  visu 
obscuro  et  duplici  vice,  occupat,  et  sub  finem  hu¬ 
jus  temporis  haud  raro  laborantes  prorsus  caeci 
fiunt.  Supercilia  etiam  contorquentur,  brachia 
et  crura  jactantur,  spasmique  diversas  corporis 
partes  agitant.  Alvus  est  pertinaciter  astricta, 
et  urina  saepe  diu  retinetur  ;  respiratio  cum  sus¬ 
piriis  crebris  absolvitur,  fit  magis  abnormis  atque 
difficilis,  halitus  gravius  foetet. 

Vultus  vice  alterna  pallescit  et  rubescit ;  cor¬ 
pus  macie  confectum  est,  et  cutis  aret ;  sed  par¬ 
tibus  quibusdam,  caeteris  arentibus,  sudor  erum¬ 
pit.  Somnolentia  jam  obtinet,  cui  interponun¬ 
tur  excitationes  subitae,  dentium  stridor,  et  bre¬ 
via  doloris  cum  delirio  intervalla ;  ob  quae  par¬ 
vulus  infelix  miserandos  edit  ejulatus,  et  simul 
capiti  manus  sedem  doloris  commonstrans  appo¬ 
nit.  Plus  quam  solet,  cibi,  hoc  tempore,  quicquid 

scilicet  offeratur,  aegrum  avide  arripere  et  devo» 
rare  annotatum  est  *. 

Tempore  tertio ,  omnia  signa  cerebri  affecti 
graviora  sunt ;  et,  quae  effusionem  in  eo  certius 
demonstrant,  accedunt ;  stupor  major  est,  caput¬ 
que  super  pulvinari  huc  illuc  volvitur. 

Pulsus  iterum  mutatur,  et  adeo  celer  est,  ut 
vix  numerari  possit  ;  oris  lineamenta  collapsa 
sunt,  pallore  simul,  nisi  forsan  rubore  hectico  al¬ 
terutram  genam  occupante,  offuso ;  oculi  sunt 
suffusi,  et  pupillae  patulae  sese,  vividissima  etiam 
luce  admota,  non  contrahunt. 

Loquelae  potentia  periit,  et  non  nisi  difficulter 
aliquid  devoratur,  subsultus  tendinum  superve¬ 
nit,  et  tanta  vi  nonnunquam  musculi,  qui  digitos 
flectunt,  vellicantur,  ut  difficillime  idcirco  pulsus 
numeretur  ;  alvus  et  urina  inscio  aegro  reddun¬ 
tur  ;  maculae  interdum  truncum  et  membra  dis¬ 
tinguunt,  et  manus  pedesque  frigescunt.  Os 
ad  unum  latus  distrahitur,  et  corpus  dimidium 
paralysi  resolvitur,  dum  alterum  convulsione  la¬ 
borat,  humore  tenaci  summa  cutis  madet ;  oculi 


*  Quin  on  Dropsy  in  the  Brain. 

in  orbitis  circumvolvuntur,  et  manu  altera  infans 
auras  inanes  findit. 

Nunc  tandem  comate  oppressus  cubat,  ali¬ 
quando  delirio  agitatur,  spiritum  suspirantem  et 
difficilem  comitatur  stertor,  convulsiones  inse¬ 
quuntur,  mors  demum  acerba  finem  miseriis  im¬ 
ponit. 

Horum  singulorum  temporum  spatia  sunt  in¬ 
certa,  et  a  variis  auctoribus  varia  proposita  ;  nunc 
scilicet  intra  paucos  dies  finita,  nunc  ad  sex  etiam 
hebdomadas  porrecta  :  spatium  morbi  solitum 
fortasse  intra  duos  tresve  hebdomadas  continetur. 
In  plenis  et  robustis  morbus  ad  finem  velocissi¬ 
me  decurrit,  nec  raro  ante  effusionem  factam 
aegros  e  medio  tollit ;  debiles  vero  lentius  malum 
tabefacit. 

Quanquam  in  iis,  quae  lethalem  exitum  habent, 
exemplis,  talis  est  plerumque  vitii  decursus,  saepe 
haud  parum  variat,  praecipue  quod  ad  symptoma¬ 
tum  ordinem  et  spatium  attinet,  quorum  non- 
nunquam  quaedam  insignissima  prorsus  absunt. 

In  quibusdam  pulsus  parum  vel  nihil  per  to¬ 
tum  morbum  mutatur ;  in  aliis,  quanquam  reve¬ 
ra  accidit  pulsus  in  tempore  secundo  describen¬ 
do  memoratus,  per  breve  adeo  spatium  perstat. 


12 


DE  HYDROCEPHALO  ACUTO. 


ut  omnino  negligatur  ;  et  pulsuum  denique  va¬ 
rietas  magna  est.  “  Every  attentive  observer,” 
ait  Doctor  Cheyne,  “  must  havefound  the  pulse 
slow  and  quick,  and  then  again  slow,  constantly 
varying  towards  the  end  of  the  disorder 

Aliquo  morbi  tempore  interdum  omnia  indi¬ 
cia  graviora  sese  aliquamdiu  remittunt,  unde 
spes  blandissima  amicis  affertur,  nimis  saepe  ta¬ 
men  irrita  futura,  namque  ista  omnia  cito  et  ve- 
hementiora  recrudescunt. 

Aliquando  inter  initia  ipsa  convulsiones  ac¬ 
cesserunt,  aegrumque  intra  paucos  dies  rapuerunt ; 
aliquando  contra  lente  admodum  obrepit  morbus  ; 
aegro  scilicet  de  capitis  dolore  et  levibus  pyrexiae 
signis  per  diem  unum  alterum  ve  conquerente, 
dein  solitam  suam  sanitatem  recipiente,  hisque 
notis  bis  terve  alterna  vice  evanescentibus  et  re¬ 
gressis  donec  tandem  vehementiores  occupaverint. 

Nonnunquam  pupillae  ab  initio  ad  finem  us¬ 
que  nihil  affectae  f ,  aliquando  vero  perpetuo  con¬ 
tractae  manent. 


*  Essay  on  Hydrocephalus  Acutus,  p.  24. 
t  Monro  on  Morbid  Anatomy  of  Brain,  vol.  i.  p.  96. 
J  Coindet  sur  1’Hydreneephale,  p.  2.5. 

Quum  tertium  Hydrocephali  tempus  accessit, 
vitam  non  diu  protractam  fore  aegrum  esset  ex- 
pectare ;  saepe  tamen  eventum  exitialem  per  mul¬ 
tos  dies  morari  videmus,  quamvis  adeo  saeva  sunt 
symptomata,  et  infans  tandem  exhaustis  viribus 
deperire  apparet. 

Ab  auctoribus  diversis  annotatum  est,  infan¬ 
tem,  ante  mortem,  postquam  delirium,  convul¬ 
siones,  et  caecitas  supervenerint,  mente  iterum  et 
visu  pollere  aliquando,  et  cibum  potumque  assu¬ 
mere  posse. 

Doctor  Monro,  Anatomiae  et  Chirurgiae  in  hac 
alma  Academia  Professor,  valde  acutam  hujus 
morbi  speciem  descripsit ;  quae,  uti  dixit  ille,  ra¬ 
rissima  est,  derepente  impetum  facit,  velocissime 
cursum  peragit,  et  intra  dies  tres,  quatuor,  vel 
quinque  letlialis  evadit. 

Nullus  praegreditur  capitis  dolor,  nulla  somno¬ 
lentia,  nec  stupor,  nec  nausea,  nullus  vomitus, 
nulla  cujuslibet  corporis  partis  paralysis,  nulla 
denique  generis  nervosi  functionum  laborantium 
indicia.  Eodem,  quo  cynanche  trachealis,  modo 
incipit,  et  vix  ab  ea  dignoscitur.  Parvulus  nocte 
expergiscitur,  valde  agitatus,  rubore  intenso  vul¬ 
tum  suffusus ;  pulsu  celeriter  saliente,  et  voce 

rauca  inter  inspirandum,  ut  in  cynanche  trachea¬ 
li,  sonante. 

Haec  species  cum  tempore,  quo  dentes  oriuntur, 
et  mobilitas  nervosa  insignis  adest,  nexu  quodam 
conjungitur. 

Patefacto  cadavere,  praeter  aquam  in  ventricu¬ 
lis  detectam,  par  nervorum  octavum  rubrum,  pia 
mater,  quae  eorum  origines  amplectitur,  inflam¬ 
mata,  et  vasis  turgidis  cincta,  recluduntur. 

Symptomata  a  pare  nervorum  octavo  irritato 
pendere  videntur  *. 


DE  MORBI  CAUSIS. 

Causarum  Prjedisponentium  Scrophula 
semper  praecipua  aestimata  fuit,  quippe  quia  in 
familiis,  ubi  haec  suberat,  hydrocepbalus  potissi¬ 
mum  occurrere  observatus  est ;  ideoque  circa  eam 
aetatem  hic  plerumque  apparet,  qua  scrophula,  si 
intus  lateat,  se  aliquo  modo  in  conspectum  dare 
solet.  Doctor  Cheyne  liaec  habet  verba:  “  I 


*  Vide  Monro  on  Morbid  Anatomy  of  Brain,  vol.  i. 
p.  70. 

can  affirm,  from  extensive  and  careful  observa- 
tion,  that  not  only  are  children,  in  whom  scro- 
phula  is  active,  very  liable  to  hydrocephalus,  but 
converse]  y,  that  all  the  symptoms  of  hydrocepha¬ 
lus  are  sometimes  exchanged  for  a  scrophulous 
disease  Juniores  vero,  in  quibus  nulla  labis 
strumosae  nota  potest  detegi,  quique  prorsus  sani 
sunt,  ab  eo  immunitate  minime  fruuntur.  Ob 
magnam  cerebri  infantum  pro  rata  parte  molem 
et  pondus,  majoremque  ideo  sanguinis  copiam  eo 
delatam,  aetas  prima  jure  pro  causa  praedisponente 
habetur.  Mollities  quoque  cerebri  hoc  tempore 
morbum  frequentiorem  fortasse  reddit.  Infantes 
utriusque  sexus  pariter  obnoxii  sunt,  sed  circa 
aetatem  puberem  vel  paulo  ante  eam,  puellae  quam 
pueri,  saepius,  ut  Coindet  ait,  ad  annum  aetatis 
duodecimum,  illarum  octonae  pro  singulis  pueris, 
afficiuntur  f. 

Hydrocephalum  morbum  esse  haereditarium  in¬ 
ter  plerosque,  credo,  qui  de  eo  scripserunt,  con¬ 
stat.  “  I  have  attended,”  ait  Doctor  Cheyne, 
si  verba  hujus  auctoris  aestimabilis  citare  liceat, 


*  Essay  on  Hydrocephalus  acutus,  p.  30. 
f  Memoire  sur  1’Hydrencephale,  p,  75. 

“  two  families,  in  one  of  which  four  children,  and 
in  the  other  three,  died  of  this  disease ;  and  I 
liave  heard  of  an  unfortunate  father  who  lost 
eleven  children  of  hydrocephalus 

Ca  us/e  Excitantes. — In  constitutione  jam  ad 
hoc  malum  proclive  facta,  causae  levissimae  exci¬ 
tare  valent ;  et  quodcunque  cerebrum  irritare,  vel 
sanguinis  impetum  ad  id  auctum  facessere  solet, 
causa  excitans  fieri  potest.  Hinc  inter  causas  ex¬ 
citantes  ictus  aliasve  injurias  capitis  f ,  dentitio¬ 
nem,  usum  potuum  meracorum  inconsultum,  et 
animi  affectus,  recenseri  reperimus. 

Ex  his  autem  causis  frequentissimae  fortasse 
sunt  canalis  alimentarii  aliorumque  abdominis  vis¬ 
cerum  vitia  ;  tam  arctus  enim  per  nervos  cerebrum 
inter  et  haec  nexus  et  consensus  intercedit,  ut  ali¬ 
qua  horum  noxa  illud  brevi  afficiat. 

Hepar  nexu  arcto  cum  cerebro  conjungi,  ex 
eo  plane  patet,  quod  capitis  injuriae  plerum¬ 
que  bilis  vomitum,  et  nonnunquam  jecoris  ab- 


*  Vide  op.  cit.  p.  30. 

t  Vide  apud  Pott  seri  in  ventriculos  post  injurias  ca¬ 
pitis  effusi  exempla. 

scessus  excitarunt,  et  apoplexia  icterum  insecu¬ 
ta  fuit.  Hinc,  quoniam  functiones  hepatis  saepe, 
hydrocephalo  urgente,  turbatae  sunt,  hae  earum 
conditiones  ejus  causae  excitantes  ducuntur,  quam¬ 
vis  aliquando,  cerebrum  an  hepar  prius  fuerit  vi¬ 
tiatum,  comperire  haud  facile  erit.  Dr  Cheyne 
ait,  quod  ubi,  recente  adhuc  hydrocephalo,  regio 
jecoris  manu  fuit  tractata,  parvuli  multo  magis 
queruntur  quam  ubi  alia  quaelibet  pars  abdomi¬ 
nis  comprimitur  *. 

In  quibusdam  morbus,  a  quadam  exinanitione 
diu  solita,  ex  auribus  maxime,  vel  partibus  prope 
caput,  subito  suppressa,  arcessitus  fuit.  Morbis 
aliquot  acutis  etiam,  velut  Pertussi,  Scarlatinae,  aut 
Variolae,  supervenit ;  aliquas  quoque  febres,  ubi 
nimia  actio  in  vasis  cerebri  aliquamdiu  perstitit, 
insequi  potest ;  minime  rarum  est,  profecto  cada¬ 
vere  post  febrem  continuam  explorato,  effusionem 
in  cerebri  ventriculis  detegere.  Saepe  autem  nul¬ 
lam  causam  satis  notabilem  comprehendere  possu¬ 
mus. 

In  Causa  Proxima  Hydrocephali  acuti  ex- 


*  Vide  Op.  cit  p.  46\ 

ploranda  multum  operae  collocatum  est,  et  de  ea 
medici  olim  et  adhuc  parum  inter  se  consentiunt. 
Quoniam  vero  a  causa  proxima  morbi  rite  cognita 
spes  eidem  rite  et  feliciter  medendi  primum  pe¬ 
tenda  est,  ut  ea  pro  comperta  sit,  summi  interest, 
“  occursurum  enim  vitio  dicunt  eum,  qui  origi¬ 
nem  non  ignorarit*” 

Doctores  Whytt,  Fothergill,  et  Carmi- 
chael  Smyth,  hunc  morbum  hydropem  esse 
habent ;  Darwin  eum  absorbentium  debilitati 
tribuit.  Ex  auctoritate  Doctoris  Quin,  “  Hy- 
drocephalus  always  owes  its  origin  to  a  morbid 
accumulation  of  blood  in  the  vessels  of  the  brain, 
sometimes  proceeding  to  a  degree  of  inflamma- 
tion,  and  generally,  but  not  always,  producing  an 
extravasation  of  watery  fluid  before  deatb  f." 

Doctores  Rush,  Yeats  et  Golis  idem  malum 
ad  cerebrum  inflammatum  referunt.  Coindet 
etiam  propriam  inflammationis  speciem  aestimat, 
et  ait,  “  Je  la  (1’hydrencephale)  considere  comme 
une  inflammati on  des  parois  des  ventricules  d  une 
nature  particuliere,  differente  de  finflammation 


*  Celsus,  De  Medicina,  lib.  i. 
t  Quin  on  Dropsy  in  the  Brain,  p.  40. 

flegmoneuse,dont  fepauchement  aqueux  est  la  plus 
frequente  terminaison,  mais  non  pas  funique 
Doctor  Cheyne  talia  tradidit :  “  Hydroce- 
phalus  appears  to  me  to  consist  of  a  diseased  ac- 
tion  of  a  peculiar  kind.  What  this  is,  we  can  as 
little  explain  as  we  can  the  nature  of  the  scrophu- 
lous  or  syphilitic  action  f Insuper  idem  ait 
auctor :  66  It  is  obvious,  that,  before  the  dropsi- 
cal  effusion  takes  place,  the  condition  of  the  part 
as  it  exists  in  health,  must  be  altered ;  and  this 
antecedent  condition  of  the  part  is  the  disease. 
Accelerated  circulation  as  certainly  precedes  the 
effusion  of  lymph,  unless  arising  from  a  strangu- 
lation  or  rupture  of  a  lymphatic,  as  it  does  the 
formation  of  purulent  matter  J.”  Idem  porro 
hsec  proponit :  “  I  would  venture  to  submit  the 
following  as  a  more  consistent  view  of  the  patho» 
logy  of  hydrocephalus.  That  in  this  disease  there 
is  produced  a  venous  congestion,  in  addition  to, 
and  probably  arising  from,  the  increased  arterial 
action  ;  that  the  effusion  of  serous  fluid  arises 
from  the  venous  congestion  ;  that  this  effusion 


*  Memoire  sur  THydrencephale,  p.  153. 
t  Op.  cit.  p.  82,  t  Ibici  p,  57’ 

has  a  strong  tendency  to  counteract  the  baleful 
effects  of  the  increased  action,  and  to  retard  the 
fatal  termination  of  the  disease ;  of  course,  that 
the  effusion  into  the  ventricles  is  not  the  cause 
of  the  violent  symptoms  ;  and  that  the  increased 
arterial  action,  though  perhaps  varied,  does  not 
cease  when  the  congestion  and  effusion  have  ta- 
ken  place 

De  hujus  morbi  pathologia  Doetor  Aber- 
crombie  opinionem  suam  talibus  verbis  propo¬ 
suit  :  “  I  think  we  may  now  consider  it  as  ascer- 
tained,  that  this  formidable  malady  is  not  a  mere 
dropsical  affection,  but  an  inflammatory  disease, 
terminating  by  effusion  ;  that  many  of  the  lead- 
ing  symptoms  are  not  connected  with  the  effu¬ 
sion,  but  with  the  inflammatory  condition  whicli 
goes  before  it ;  and  that  without  any  effusion  it 
may  be  fatal,  with  all  the  symptoms  whicli  have 
usually  been  considered  as  characteristic  of  hy- 
drocephalus  f 

Doetor  Monro,  quem  in  causis  morborum  ex 
anatomia  partium  morbidarum  (optima  scilicet 


*  Op.  cit.  p.  59- 

t  Vide  Abercrombie  on  Diseases  of  the  Brain,  p.  4. 

verum  exquirendi  ratione)  eruendis  indefessum 
omnes  noverunt,  haec  de  causa  hujusce  mali  pro¬ 
posuit  :  “  From  what  has  been  above  stated  re- 
specting  the  origin,  causes,  and  appearances  on 
dissection,  instead  of  regarding  hydrocephalus  as 
generally  connected  with  inflammation,  it  is  ra- 
ther  to  be  imputed  to  scropbula,  or  to  those  causes 
which  occasion  a  deran gement  in  the  circulation 
of  the  blood  through  the  brain,  and  through  the 
bowels  of  the  chest  and  belly,  than  to  inflamma¬ 
tion  of  the  brain,  or  what  has  been  called  subin- 
flammation  by  authors,  and  which  acts  primarily 
on  a  scrophulous  habit 

Doctor  Home,  Medicinae  Practicae  in  hac  Aca¬ 
demia  Professor,  in  suis  praelectionibus  hydroce- 
phalum  cerebro  inflammato  refert. 

Plane  comprobatum  fuit  omnia  indicia,  quae 
cerebrum  sero  effuso  compressum  monstrare  aesti¬ 
mantur,  nonnunquam  adfuisse,  quanquam  nihil 
effusum  erat,  ut  sectio  cadaveris  testatur :  ejus¬ 
modi  quoque  exempla  a  Rush,  Cheyne,  Aber- 
nethy  et  Quin,  narrantur ;  et  sicubi  morbus 
velocissime  ad  finem  decurrerit,  humor  in  ventri- 


*  Morbid  Anatomy  of  the  Brain,  vol.  i,  p,  II 6. 

culis  post  mortem  repertus  omnino  exiguus  fuit, 
quamvis  cuncta  hydrocephali  symptomata  bene 
notata  fuerint ;  his  vero  in  exemplis  cerebrum 
omnes  actionis  vasorum  auctas  notas  ostendisse 
constat,  et,  si  diutius  vixisset  aeger,  effusionem  re¬ 
vera  fuisse  accessuram,  verisimillimum  est. 

Nec  minus  constat  effusionem  haud  ita  parcam 
in  ventriculos  aliquando  accidisse,  etsi  nulla,  quae 
istiusmodi  statum  cerebri  indicare  solent,  signa 
sese  prodiderint.  Doctor  Monro  ait,  “  I  have 
seen  several  instances,  in  wliich  a  considerable 
quanti ty  of  water  had  been  collected  within  the 
ventricles  of  the  brain,  and  in  which  these  ven- 
tricles  had  been  considerably  enlarged,  notwith- 
standing  which,  there  were  no  peculiar  symptoms 
which  indicated  its  presence  Historiae  similes 
a  Morgagni  et  Quin  traditae  sunt. 

Hinc,  quam  sint  abnormia,  quam  incerta  vitio¬ 
rum  cerebri  indicia,  cernitur.  Haec  aliquando 
gravia  inter  vivendum  urgent,  et  parum  morbidi 
vel  nihil  post  mortem  oculis  inspicientium  inibi 
recluditur.  Aliquando  contra  levia  ista  sunt,  sed 
magna  fabricae  organi  laesio  in  cadavere  detegitur. 


*  Morbid  Anatomy  of  Brain,  vol.  i.  p.  95. 

Omnia  signa,  quae  cerebrum  humore  effuso 
compressum  indicare  habentur,  adesse  posse,  nec 
quamlibet  effusionem  postea  reperiri,  necnon  ista 
interdum  abesse,  dum  humor  multus  lateat  effu¬ 
sus,  apparet. 

Haec  symptomata  igitur  pro  certis  effusionis 
indicibus  non  licet  habere,  sed  quoniam  plerum¬ 
que  hanc  comitantur,  talem  subesse  conditionem 
vehementer  suadent. 

Morbum,  de  quo  agitur,  haud  vulgo,  ut  caeteri 
hydropes,  a  debilitate  oriri,  mihi,  si  opinionem 
proferre  fas  est,  ex  eo  verisimile  videtur,  quod  in 
validis  et  alioquin  sanis  accidit,  quod  inter  initia 
actionis  inflammatoriae  signa  edit,  post  mortem 
inflammationis  vestigia  conspiciuntur,  et  raro  uni¬ 
versum  hydropem  sibi  comitem  habet.  Etsi  qui¬ 
dem,  ubi  longae  aegritudini,  qua  aeger  debilitatus 
fuerit,  supervenit,  indolem  hydropicam  induit,  ta¬ 
men  pro  morbi  pristini  symptomate  aut  sequela 
potius  haberi  debet. 

Omnia  primi  temporis  hydrocephali  acuti  symp¬ 
tomata  iis  similia  sunt,  quae  inflammationem  ce¬ 
rebri  maxime  ipsius  indicant,  leviora  scilicet  quam 
meningum  inflammatarum  indicia ;  membrana¬ 
rum  enim  inflammationem  comitantur  dolor  acu- 

tus,  ardor  ingens,  pulsus  celer,  plenus  ;  sed  paren¬ 
chymatis  inflammati  notae  sunt  dolor  lentior,  ar¬ 
dor  minor,  pulsus  mollior,  decursus  morbi  segnior. 
Doctor  Cullen  haec  tradidit :  44  I  am  here,  as  in 
other  analogous  cases,  of  opinion,  that  the  symp- 
toms  above  mentioned  of  an  acute  inflammation, 
always  mark  inflammation  of  membranous  parts  ; 
and  that  an  inflammation  of  the  parenchyma  or 
suhstance  of  viscera  exhibits,  at  least  commonly, 
a  more  chronie  affection  Inde  pateat,  quam 
affinia  sint  inter  se  hydrocephali  acuti,  et  inflam¬ 
mationis  cerebri  parenchymatis  symptomata  ;  nec 
absimile  esse  arbitror,  morbum  ibi  incipere,  dein 
ad  meninges  serpere,  membranaeque  ideo,  quae 
ventriculos  investit,  affectae  vasa  humorem  inibi 
repertum  profundere.  Hunc  morbum  a  substan¬ 
tia  cerebri  laborante  oriri,  ex  eo  quoque  verisimile 
esse  opinor,  quod  46  ramollissement,”  quam  pleri - 
que  patliologiae  periti  ex  inflammationis  sequelis 
unam  esse  ducunt,  haud  raro,  capite  post  hydro- 
cephalum  acutum  recluso,  detegitur  f .  Atque, 
ut  Doctor  Mason  Good  diserte  annotavit,  44  In 


*  First  Lines  of  Practice  of  Physic,  voL  i.  p.  128. 
t  Vide  Abercrombie  on  Diseases  of  Brain,  p.  132. 

primary  inflammation  of  the  substance  of  the 
brain,  the  meninges  are  more  disposed  to  partake 
of  the  affection,  either  by  continuous  action  or 
sympathy,  than  the  substance  of  the  brain  is  in 
primary  inflammation  of  the  meninges 

Itaque  auctor  jam  citatus  morbum,  de  quo  agi¬ 
tur,  pro  varietate  inflammationis  cerebri  substan¬ 
tiae  aestimans,  nomen  ei  dedit  “  Empresma  Ce¬ 
phali  tis  Profunda,”  quanquam  haud  secus  ac  Doc- 
tor  Cullen,  nulla  esse  signa,  quae  semper  inflam¬ 
mationem  cerebri  ipsius  ab  eodem  meningum  vi¬ 
tio  satis  distinguant,  fatetur. 

Ex  jam  dictis  verisimillimum  videtur,  hydro- 
cephalum  inflammationem  esse  cerebri  in  effusio¬ 
nem  seri  desinentem ;  quae  quidem  inflammatio¬ 
nis  exitus  bene  notus  est;  cujus  rei  in  pectore 
hydrothorax,  in  abdomine  ascites,  familiaria  sunt 
exempla  ;  quum  inflammationem  vehementiorem 
lymphae  coagulabilis  et  puris  effusiones  conse¬ 
quantur.  Ista  inflammatio  fortasse  mutata  esse 
queat,  quatenus  in  junioribus  accidit,  et  diathesi 
strumosa,  quae  ambo  ad  morbum  proclives  red¬ 
dunt,  saepius  quidem  indolem  lentam  strumosam, 
quam  acutiorem  participat. 


*  Study  of  Medicine,  vol.  ii,  p.  323 . 

Praeter  inflammationem,  ob  alias  quoque  cau¬ 
sas  effusio  in  ventriculos  fieri  potest ;  aliquando 
nimirum  ob  summam  infirmitatem,  vel  aliquod 
sanguinis  reditum  e  capite  impediens,  veluti  tu¬ 
mores  in  cerebro  vel  collo,  vitia  cordis,  majorum- 
ve  vasorum,  &c.  Hisce  vero  in  exemplis  non 
pristinus  est  morbus  ;  sed  ab  altero  priori  pendet. 
Quibusdam  in  exemplis  cum  vasis  cerebri  et  me¬ 
ningum  turgescentibus,  inflammatione  nondum 
caepta,  necti  videtur ;  inter  has  vero  conditiones 
discrimen  interponere  operis  difficillimi  erit. 


DE  DIGNOSCENDI  RATIONE. 

In  tota  medicina  nihil  fortasse  difficilius  est 
quam  morbos  inter  se  rite  dignoscere  ;  neque  ul¬ 
lus,  quam  is,  qui  nobis  jam  argumento  est,  aegrius 
a  sui  similibus  discernitur.  Namque  nullam  no¬ 
tam  isti  soli  propriam  novimus,  et  multae,  quae 
plane  indicare  existimantur,  saepe  desunt ;  nec, 
nisi  longa  symptomata  serie  summa  attentione 
perspecta,  discrimina  idonea  detegi  possunt. 

Inter  initia  quidem  hydrocephalus  quaedam 
alia  mala  adeo  refert,  ut  minime  facile  sit  distin- 

guere ;  quum  vero  spes  fere  unica  parvuli  vitam 
conservandi  a  vera  morbi  natura  quam  maturri¬ 
me  cognita  pendet,  summi  refert,  ut  ab  initio 
ipsissimo  pro  comperto  habeatur.  Sub  finem, 
cum  effusionis  signa  accessere,  de  natura  mali 
vix  errare  possumus ;  hoc  tempore  vero,  ni  fal¬ 
lor,  sero  nimis  diagnosis  instituitur,  et  inanis 
erit  medicina  omnis,  et  fatum  aegrotantis  dolen- 
dum,  et  artem  parum  perfectam  fatendum  saepe 
erit.  “  For  tliis  disease,”  ait  Doctor  Cheyne, 
c<  which  unfortunately  he  too  often  meets  with, 
the  physician  must  be  ever  on  the  watch.  He 
ought  never  to  hear  a  child  complain  of  headache, 
without  procuring  the  history  previous  to  this 
complaint,  and  comparing  it  with  every  ambi- 
guous  symptom 

Signa  quae  hydrocephalum  acutum  inter  initia 
maxime  insigniunt,  sunt  vomitus  semel  bisve  die 
accidens  ;  dolor  artuum,  vel  aliarum  corporis  par¬ 
tium,  capitis  dolor  nunquam  se  remittens,  motu 
capitis  celeri  auctus  ;  caput  ipsum  prae  reliquo 
corpore  magis  incalescens ;  lux  evitata ;  alvus 
astricta,  acerrimis  etiam  medicamentis  vix  aut  ne 


*  Op.  cit.  p.  89, 

vix  quidem  movenda ;  spiritus  suspirans,  abnor¬ 
mis*;  halitus  oris  gravis;  dejectiones  alvi  viri¬ 
dissimae  ;  vultus  dolorem  internum  indicans  ; 
ponderis  in  capite  sensus ;  oris  color  solitus  fu¬ 
gax  ;  incessus  titubans ;  urina  demum  parca. 
In  morbo  paulo  provectiori,  observanda  sunt  pul¬ 
sus  tardus,  abnormis,  pupillae  patulae ;  corpore 
erecto  dolor  excitatus,  aliaque  quae  certius  veram 
morbi  naturam  commonstrant. 

A  Febre  hydrocephalus  dignosci  potest,  qua¬ 
tenus  hic  lentius  accedit.  Major  ventriculi  mobi¬ 
litas  est,  vomitus  frequentior,  dejectiones  glutino¬ 
sae  et  nigricantes  sunt  in  hydrocephalo,  necnon 
dolor  frontis,  et  a  luce  aversatur  aeger.  Adven¬ 
tum  febris  comitatur  horror,  quem  sequitur  calor 
auctus,  per  totam  febrem  perstans. 

Acuta  Febris  infantum  Remittens  hydroce- 
phalum  prae  aliis  maxime  refert ;  sed  in  illa  re- 


*  Hoc  indicium  Coindet  multi  ad  discrimen  instituen¬ 
dum  momenti  existimat,  et  talia  de  hac  re  tradi  dat,  “  Elie 
(la  respiration)  est  interrompue  par  un  cri  on  soupir  plain- 
tif  que  j’apellerai  hydrencephalique,  parce  qu  ii  ne  se  re- 
trouve  dans  aucune  autre  maladie,  et  qu  ii  aidc  puissam- 
ment  encore  lc  diagnostique/'  p.  16. 

missiones  videre  est  regulares  et  perfectas ;  ne¬ 
que  istam  comitantur  dolor  capitis  ingens,  lucis 
intolerantia,  et  dejectiones  peculiares,  quae  hy- 
drocephalo  laborantibus  contingunt.  Per  hanc 
febrem  denique  universam  pulsus  celer  est,  et  in¬ 
flatio  intestina  occupat. 

Verminatio  fortasse,  quam  quilibet  praeterea 
morbus,  per  errorem  pro  hydrocephalo  saepius  ha¬ 
betur.  In  ista  vero  alvus  plerumque  soluta  est, 
dejectionesque  redduntur  mucosae  et  glutine  quo¬ 
dam  obtectae  ;  in  hydrocephalo  contra  alvus  per¬ 
tinaciter  astricta  est.  In  verminatione,  porro, 
cibi  appetentia  voracior  est ;  labrum  superius  tu¬ 
midum,  et  abdomen  durum  et  turgidum,  quod  in 
hydrocephalo  semper  collapsum  esse  Doctor  Go- 
lis  docet,  quodque  insigne  inter  morbos  discri¬ 
men  habet  *.  Doctor  C.  Smyth  quoque  abdo¬ 
men  in  hydrocephalo  vulgo  planum  esse  annota¬ 
vit.  Eo  facilius  verminatio  ab  altero  malo  dis¬ 
cernetur,  quod  in  illa  nullus  dolor  capitis  est, 
nulla  lucis  intolerantia. 

Quoniam  verminatio  saepe  est  excitans  hydro- 


*  Vide  Treatise  011  Hydrocephalus  Acutus  by  Golis 
translated  by  Gooch,  p,  24. 

cephali,  utrumque  malum  haud  raro  simul  eun¬ 
dem  occupat ;  neque  ideo,  si  vermes  per  alvum 
dejiciantur,  hydrocephalum  nullum  esse  dijudica¬ 
re  fas  est. 

In  Dentientibus  multa  indicia  occurrunt  ali¬ 
quando  notis  hydrocephali  similia  ;  sed  dolor  in 
ore,  gingivae  inflammatae  tumidaeque,  fluxus  sali¬ 
vae  scatens,  alvus  solutior,  caput  dolore  vacuum, 
ne  in  errorem  incidat  aliquis,  vetant. 

Tabis  Mesentericae  quaedam  sunt  indicia  in 
hydroeephalo  quoque  observanda :  sed  glandulae 
mesentericae  tumefactae,  ob  maciem  magnam,  tac¬ 
tu  percipiendae,  chylus  in  dejectionibus  apparens, 
nullus  capitis  dolor,  nullaque  lucis  aut  soni,  ut 
in  hydroeephalo,  intolerantia  urgentes,  satis  mor¬ 
bum  utrumque  distinguunt. 


DE  P1EESAGIO. 

Qu^enam  prognosis  in  hoc  malo  sit  edicenda 
a  tempore  maxime,  quo  morbi  natura  vera  est  de¬ 
tecta,  pendebit ;  si  enim  non  ante  arcessitus  fue¬ 
rit  medicus,  quam  aliquamdiu  perstiterit  morbus, 
prognosis  semper  infausta  erit.  Sin  contra  ad 

initium  ipsissimum  a  medico  petitur  consilium, 
nec  signa  gravissima  sunt,  non  statim  infelicem 
eventum  praedicere  oportet.  Rarissima  sunt  mor¬ 
bi  post  adventum  temporis  secundi  sanati  exem¬ 
pla  ;  et  in  tertio  spes  fere  nulla  superest.  “  The 
idea,  however,  of  the  incurable  nature  of  the  dis- 
ease,”  ait  Dr  Yeats,  “  has  arisen  from  the  early 
symptoms  not  being  understood,  from  their  be- 
ing  too  frequently  considered  as  the  trifling  ail- 
ments  common  to  children  unconnected  with 
what  subsequently  occurs  ;  and  from  the  appear- 
ance  of  these  symptoms  at  times,  at  distant  in- 
tervals,  with  apparently  intervening  health,  be- 
fore  the  very  formidable  signs  of  an  affected 
brain  supervene 

Si  in  tempore  inflammationis  symptomata, 
idoneis  adhibitis  remediis,  subacta  fuerint,  ne¬ 
que  per  duos  tresve  dies  revertantur ;  si  vires 
haud  fractae  sint,  nec  vomitus  frequens,  et  alvus 
facile  medicamentis  movenda,  faustum  eventum 
sperare  licet.  In  tempore  inflammationis  sudor 
lenis  sponte  exudans  bonum  signum  est,  partium 
vero  sudationes  infausto  omine  fiunt. 


*  Yeats  on  Water  in  the  Head.  p.  10. 

Quum  hydrocephalus  cum  aliis  morbis  conjun¬ 
gitur,  iisve  supervenit,  spes  curandi  plane  minor 
erit ;  sicubi  cum  organica  cerebri  fabrica  laesa 
conjungitur,  infelicia  praedicere  oporteret ;  nulla 
tamen  istiusmodi  conditionem  inter  vitam  dete¬ 
gendi  ratio  competit. 

Quibusdam  in  exemplis  morbi  velocitas  et  si¬ 
mul  vehementia  nonnihil  fuerunt  cohibitae,  isque 
in  vetustum  capitis  hydropem,  epilepsiam,  fatui¬ 
tatem,  hemiplegiam,  vel  denique  caecitatem  de¬ 
siit. 

Num  omnino  humor  effusus  a  ventriculis  cere¬ 
bri  absorberi  possit,  parum  dubii  existit ;  quoti¬ 
die  humorem  a  cavis  serosis  ventriculorum  simi¬ 
libus  fuisse  absorptum  reperimus ;  et,  quamvis 
non  digito  monstrare  valemus,  vasa  absorbentia 
per  cerebrum,  uti  per  caeteras  corporis  partes,  dif¬ 
fusa,  ratio  non  deest,  cur  talia  revera  subesse  cre¬ 
damus.  Hoc  suadent  praecipue  sanguinis  effusio¬ 
nes  post  apoplexiam  evanescentes,  quae  satis  pro¬ 
bantur  extitisse,  repertis  scilicet  iis,  quae  cysti 
apoplectici  vocantur,  quaeque  vestigia  sacci,  ubi 
sanguis  effusus  latuit,  esse  ducuntur  *.  Quin  et, 


*  Vide  Baillie’s  Morbid  Anatomy,  vol.  ii. 

si  nulla  absorbentia  cerebro  inesse  concederetur, 
absorptio  per  venas,  ut  Magendie  aliisque  pa« 
thologiae  cultoribus  placuit,  fieri  posset. 

Num  verisimile  sit  tamen  humorem  a  ventri¬ 
culis  absorptum  fore  cogitans,  rarissimum  id  esse 
opinor ;  vires  enim  plerumque  adeo  ex  morbi  effec¬ 
tibus  sunt  fractae,  ut  vitam,  donec  absorbendi 
opus  perficiatur,  nisi  copia  humoris  sit  admodum 
exigua,  sustentare  nequeant. 

Si  etiam  absorptio  fiat,  vix  minus  certa  mors 
erit;  vulgo  enim  in  tantum  laeditur  partium  fa¬ 
brica,  ut  exitus  lethalis  non  sit  evitandus. 


QILE,  CADAVERE  PATEFACTO,  VIDENTUR. 

Capitibus  eorum,  qui  hydroeephalo  depe¬ 
rierunt,  reclusis,  nihil  tam  saepe  observatur,  ac 
humor  in  ventriculis  collectus ;  hi  omnes  non- 
nunquam  sunt  repleti,  ne  quinto  quidem  excep¬ 
to  ;  aliquando  unus  tantum  aut  duo  sunt  pleni. 
Humoris  copia,  a  drachmis  aliquot  ad  uncias  octo 
vel  plures,  varia  est ;  necnon  haud  raro  effusio  in 
summo  cerebro  tunicam  arachnoideam  inter  et 
piam  matrem  conspicitur.  Humor,  quam  qui  in 

E 

ascite  vel  hydrothorace  reperitur,  purior  et  magis 
limpidus,  sed  ejusdem  generis  est,  nisi  quod  ple¬ 
rumque  minus  materias  coagulantis  continet  *  : 
aliquando  cruentus  aut  turbidus  videtur,  et  qui¬ 
dam  in  eo  floccos  lymphae  coagulabilis  conspexe¬ 
runt  ;  interdum  puris  naturam  refert. 

Berzelius  hunc  humorem  arte  chemica  dis¬ 
sociavit,  et  partes  1000  ex  aquae  988.3,  albumi¬ 
nis  1.66,  muriatis  potassae  et  sodae  7.09,  lactatis 
sodae,  ejusque  materiae  animalis  2.32,  sodae  0.28, 
et  materiae  demum  in  aqua  tantum  solubilis, 
cum  pauxillo  phosphatum  0.35,  constare  compe- 
rit  f. 

Meningum  summique  cerebri  vasa  sanguine 
turgent;  pia  mater  ubi  se  inter  cerebri  gyros 
demittit,  ventriculosque  investit,  necnon  plexus 
choroidei,  inflammationis  vestigia  repraesentant ; 
membranaeque  interdum  solito  crassiores  et  stra¬ 
to  lymphae  coagulabilis  obductae,  parietesque  ven¬ 
triculorum  eodem  nonnunquam  praemuniti,  re¬ 
cluduntur.  Mediae  cerebri  partes  haud  raro  prae 
se  ferunt  istam  insignem  mollitiem,  cui  apud 


’  Vide  1)AIllie’s  Morbid  Anatomy,  vol.  ii. 
t  Medico-Chirurgical  Transactions,  vol.  iii.  p.  252. 

Gallos  nomen  est  “  Ramollissement,”  quamque 
Rostan,  Lallemand,  et  Abercrombie,  in¬ 
flammationis  sequelam  esse  opinantur.  Quum 
cerebrum  ipsum  inciditur,  puncta  sanguinea  soli¬ 
to  plura  et  ampliora,  ob  vasorum  magnitudinem 
auctam,  saepe  videntur ;  haud  raro  fornix  et  sep¬ 
tum  lucidum  ad  pulpam  meram  sunt  redacta,  et 
foramen,  quo  inter  ventriculos  commeatus  est* 
adeo  jam  patet,  ut  humori  ab  alterutro  in  alte¬ 
rum  facilis  sit  transitus. 

Nonnunquam  mollities  ista  aliaque  inflamma¬ 
tionis  vestigia,  vasaque  turgida,  citra  ullam  in 
ventriculis  effusionem,  reperiuntur. 

Hydatides  quoque  tumoresque  varii  in  cerebro 
membranisque  eorum,  qui  hoc  morbo  periere,  con¬ 
specti  fuerunt ;  glandula  pituitaria  interdum  so¬ 
lito  amplior  et  dura  est. 

Quibusdam  in  exemplis  nihil  omnino  morbi¬ 
dum  detegi  queat,  accuratissima  etiam  inquisitio¬ 
ne  instituta,  quamvis  inter  vivendum  morbi  is¬ 
tius  signa  satis  certa  sese  prodiderant ;  in  his 
autem  aspectus  quidam  morbidi  in  aliqueis  visce¬ 
rum  abdominis  plerumque  inveniuntur :  Aber- 
nethy  exemplum  hujusmodi  unum  tradidit. 

Hepar  saepe  amplificatum,  peritonaeo  adhaeret, 

notasque  inflammationis  exhibet ;  intestina  sunt 
inflammata  interdum,  quibusdam  scilicet  parti¬ 
bus  constrictis,  vel  una  in  aliam  delapsa.  Haud 
raro  ampliores  solito  glandulae  mesentericae,  nec- 
non  glandulae  cervicis  lymphaticae,  inveniuntur ; 
et  profecto  in  iis,  qui  hydrocephalo  mortui  sunt, 
raro  non  aliqua  in  abdominis  visceribus,  si  modo 
curiose  in  spiciantur,  morbida  vestigia  reteguntur. 

Doctor  Abercrombie  *  historiam  narravit 
pueri  aetat.  7,  qui  symptomata  hydrocephali  simi¬ 
lia  vivus  exhibuerat,  mortuus  vero  nihil  cerebro 
morbidum  ostendit ;  sed,  theca  vertebrali  pate¬ 
facta,  humor  intus,  et  in  medulla  spinali  inflam¬ 
mationis  vestigia,  visui  occurrerunt. 


DE  MEDENDI  RATIONE. 

Non  segniter,  non  lente,  hic  agere  licet.  Cum 
morbo  enim  periculoso,  et,  ni  statim  ad  medici¬ 
nam  decurratur,  lethali,  est  pugnandum.  Cura¬ 
tio  fausta  a  morbo  quam  maturrime  detecto,  et 
remediis  praesentibus  adhibitis,  pendet ;  his  omis- 


-* 


Diseases  of  the  Brain,  p.  345. 

sis,  futile  medici  conamen,  medicina  ipsa  ina¬ 
nis. 

Quamvis  diagnosis  non  prorsus  certa  sit  (quod, 
ob  signa  morbi  abnormia,  aliquando  fieri  potest), 
non  ideo  nobis  morandum  est,  et,  levibus  aliqui¬ 
bus  medicamentis  imperatis,  operam  ludendum 
spe  scilicet  fretis,  symptomata  non  a  hydrocepha- 
lo  oriri,  et  cito  abitura  esse  ;  mora  enim  ista  aegri 
vita  periclitabitur ;  et  curatio  strenuissima  parum 
mali,  multum  boni,  afferre  possit. 

Medendi  consilia  sunt, 

lmo,  Ut  actio  nimia  in  capite  subigatur. 

2do,  Ut  humor  jam  effusus,  si  fieri  potest,  ab¬ 
sorbeatur. 

3tio,  Ut  graviora  symptomata  deleniantur. 

Remedia  ad  haec  peragenda  consilia  efficacis- 
sima  sunt,  Sanguinis  detractio,  Cathartica,  Epis» 
pastica.  Frigus,  Hydrargyrus,  et  Digitalis. 

Detractio  Sanguinis ,  ex  omnibus,  quae  nobis 
competunt,  actionem  vasorum  auctam  imminu¬ 
endi  rationibus  efficacissimis  una  est ;  neque  ideo 
unquam  in  robusto  et  valido  aegrotante  omitti  de~ 
bet ;  nec  ita,  ut  corpus  universum  modo,  sed  ut 
partes  praecipue  simul  depleantur,  facienda  est. 

Quod  ad  hoc  tamen  remedium  attinet,  nunquam 
oblivisci  fas  est,  infantes  jacturam  sanguinis  neu- 
tiquam  bene  tolerare,  ideoque  in  minimis  et  te¬ 
nerrimis  infantibus  ad  sanguinis  missionem  ge¬ 
neralem  confugere  alienum  foret.  Prseterea,  quo¬ 
niam  inflammatio  saepe  in  hoc  morbo  lenta  est,  et 
indole  strumosa  notatur,  non  pariter  ingente  co¬ 
pia  detrahenda  opus  est. 

Hirudines  fronti  et  cucurbitulae  cruentae  nuchae 
vel  temporibus  impositae  magnopere  prosunt,  et 
hoc  modo  saepe  solo,  ubi  vires  multum  fractae  sunt, 
sanguinem  detrahere  licet. 

Recte  inciditur  vel  vena  jugularis,  vel  arteria 
temporalis,  oh  viciniam  enim  congestio  in  capite 
ita  haud  parum  levabitur. 

In  curatione  prae  omnibus  votum  est,  ut  actio 
vasorum  cerebri  aucta  ante  compescatur,  quam 
debilitas  aut  effusio  accesserit.  Si  igitur  prima 
sanguinis  missione  symptomata  non  subleventur, 
brevi  tantum  interposito  spatio,  repetenda  erit. 
“  But  long  experience  lias  taught  me,”  ait  Doc- 
tor  Golis,  “  that  when  the  first  bleeding  was 
sufficiently  large  for  the  vehemence  of  the  symp- 
toms,  a  secohd  was  seldom  required ;  and  that 
repeated  small  bleedings  never  so  quickly  and 

surely  fulfil  the  wished-for  object,  as  one  full  onc 
at  the  proper  time 

Quamquam  liberae  sanguinis  inter  initia  detrac¬ 
tioni  multum  ipse  confidere  vellem,  non  tamen 
nisi  caute  adhibendum  est  remedium,  ne  scilicet 
tanta  inducatur  infirmitas,  ut  nunquam  exinde 
revaluerit  aeger,  et  ne  sera  sanguinis  missio  effusio¬ 
nem  augeat.  Quidam  profecto  ob  hanc  causam 
sanguini  mittendo  prorsus  repugnant.  Non  autem 
ita  nocebit,  nisi  sero  nimis  adhibeatur,  nec  magis 
igitur  remedium  hic,  quam  in  pneumonia,  vetan¬ 
dum  est,  ne  scilicet  in  pectore  effusio  fiat. 

Quantum  sit  detrahendum,  ex  aetate  viribusque 
aegri,  a  statu  pulsuum  et  vehementia  signorum, 
dijudicare  oportebit.  Hoc  remedium  iis  in  exem¬ 
plis,  ubi  actio  intenta  est,  maxime,  ubi  minor,  mi¬ 
nus,  proderit.  Exempla  morbi  quaedam  esse  pos¬ 
sunt  a  summa  debilitate  exorta,  ubi  non  omnino 
tale  remedium  tentare  fas  sit. 

Ob  astrictam  in  hydrocephalo  alvum  Cathar - 
tica  plane  postulantur,  et  ea  tam  tuta  quam  uti- 


*  Golis  on  Hydroceph,  acut.  translated  by  Gooch, 
p.  isq 

lia  esse  inter  omnes  convenit ;  neque  profecto 
in  ullo  morborum  genere,  quam  in  vitiis  cerebri, 
magis  proficiunt.  Stercore  aggesto,  irritationem 
semper  ciente,  intestina  expurgant,  et,  actionem 
ibi  excitando,  humorum  ad  caput  versus  auctum 
impetum  imminuere  adjuvant.  Porro  vitia  bilis 
secretionis  hunc  morbum  tam  saepe  comitantia 
corrigunt,  et  si  morbus  etiam  ad  ultimum  decur¬ 
rat  tempus,  vehementiam  convulsionum  saltem 
temperabunt.  In  morbo  provectiore,  purganti¬ 
bus  opus  est,  ut  alvus  exinaniatur,  et,  ob  torpo¬ 
rem  maximum,  acerrima  postulantur. 

Initio  aliquod  catharticum  valens  bis  terve  die 
exhiberi  debet,  donec  alvus  plene  solvatur,  quae, 
si  fieri  potest,  per  totum  morbi  cursum  soluta 
praestanda  est.  Intestinis  ita  purgantium  sti¬ 
mulo  subditis  usque,  maxime  percipientur  bene¬ 
ficia  ;  dolor  capitis  febrisque  symptomatica  leva¬ 
buntur. 

Pro  purgante  in  hoc  morbo  Calomelas  usitatis¬ 
simus  fuit,  et  cum  Aloe,  Gambogia,  Scammonia 
aut  Jalapa  conjunctus,  fortasse  caeteris  omnibus 
antecellit.  Oleum  Terebinthinae  utilissimum  re- 
perietur  remedium,  quippe  quod  cito  suos  praestet 
effectus,  et  pro  vehementi  purgante  sit ;  neque 

quidem  parce  exhiberi  debet.  Ubi  alvus  perti¬ 
nacissime  est  astricta,  vomitusve  adeo  urget  ut 
ventriculo  nihil  insideat,  Oleum  Crotonis  Tiglii 
utilissimum  reperietur  ;  gutta  enim  una  alterave 
linguae  imposita  ad  liberam  dejectionem  sufficiet, 
utcunque  dura  alvus  fuerit.  Summum  quoque 
beneficium  enemata  saepe  praestant. 

Vesicatoria  auxilia  valentissima  reperientur. 
Ad  morbi  initium  capitis  dolorem  levant,  et  irri¬ 
tationem  vicariam  ciendo  congestionem  in  capite 
imminuent ;  et  sub  finem  humoris  effusi  absorp¬ 
tionem  adjuvabunt.  Inter  initia  potius  nuchae 
quam  ipsi  capiti  sunt  imponenda,  sic  enim  posita 
forsan  plus  valebunt,  neque  ne  frigus,  remedium 
nempe  hoc  tempore  utilius,  capiti  admoveatur, 
prohibebunt.  In  morbo  provectiore,  quum  in¬ 
flammatio  recessit,  omnibus  capitis  summi  parti¬ 
bus  magno  cum  commodo  apponi  queant.  Mag¬ 
na  esse  debent  vesicatoria,  et  saepe  repeti  possunt ; 
humorisque  fluxus  exinde  illito  unguento  Juni¬ 
peri  Sabinae,  promovendus  est.  Doctor  Monuo 
vesicatorium  amplum  ex  Tartrate  antimonii  et 
unguento  cerae  confectum,  quod  non,  ut  meloe. 


F 

stranguriam  cieat,  capiti  imponi  jubet.  Doctor 
C.  Smyth  medicamenta  adurentia  bregmati  im¬ 
posita  vesicatoriis  anteponit. 

Vesicatoria  vel  Sinapismata  suris  vel  pedum 
plantis  admota,  humores  deorsum  derivando,  uti¬ 
lia  esse  putantur.  Lentius  operantur  setacea, 
quam  ut  in  hydrocephalo  acuto  tractando  mul¬ 
tum  prodesse  possint ;  ideoque  in  morbo  potius 
praecavendo  proficiunt. 

Frigus  admotum ,  post  sanguinis  detractio¬ 
nem,  in  inflammatione  intra  caput  debellanda 
maxime  valet,  ususque  ejus  beneficia  maxima  pol¬ 
licetur.  Capiti  raso  pannos  ex  aqua  frigida,  vel 
sola  vel  cum  aceto  mista,  usque  appositos  tenere 
oportet.  Hi  saepe  sunt  renovandi,  vel  vesica  gla¬ 
cie  contrita  plena  admoveri,  vel  rivus  aqua?  frigi¬ 
dae  in  caput  aliquamdiu  dirigi,  potest.  Mirum 
est  quantillo  tempore,  per  quamlibet  ex  hisce  ra¬ 
tionibus,  impetus  ad  caput  nimius  minuatur. 

Hydrar gyrum ,  prae  caeteris  medicamentis,  in 
hoc  sanando  malo,  maximas  sibi  asseruit  laudes  ; 
ei  soli  multi  confidunt,  multaque  ejus  potentiae 

efficacis  documenta  a  medicis  diversis  in  medium 
prolata  sunt*. 

Quidam  in  ipso  morbi  initio  usum  hydrargyri 
incipere  suadent,  recte,  an  secus,  dubium  esse  vi¬ 
detur  ;  namque  ejus  est  proprium  circuitum  san¬ 
guinis  intendere,  incitationemque  generalem  fa¬ 
cessere  ;  et,  si  primi  morbi  temporis  signa  jure  in¬ 
flammationi  referuntur,  hanc  ab  eo,  nisi  sedulo 
praecaveatur,  auctam  fore  manifestum  est.  Ante, 
igitur,  quam  adhibeatur,  sanguinem,  ut  inflam¬ 
matio  debelletur,  mittere  opus  esse  videtur,  et, 
hoc  facto,  usus  hydrargyri  statim  incipiendus  est, 
et  sedulo  continuandus,  experientia  enim  multo¬ 
rum  celebris  famae  medicorum  utilitatem  ejus 
comprobavit.  Doctor  Abercuombie  hoc  anceps 
remedium  esse  habet,  usumque  ejus  inconsultum, 
in  prioribus  praecipue  temporibus,  non  posse  non 
nocere  credit;  et  Doctor  Rush, de  eo  locutus,  ait, 
“  Perhaps  my  repeated  failures  in  the  use  of  this 
remedy,  were  occasioned  by  my  giving  it  before 


*  Vide  exempla  morbi  hujus  per  hoc  medicamentum 
a  Doctoribus  Dobson  et  Percival  feliciter  tractata,  Edin* 
Med.  Comm.  vol.  vii.  &  viii. 

the  inflammatory  action  of  the  system  was  suffi- 
ciently  subdued  by  previous  evacuations 

Ita  hydrargyrum  dari  debet,  nempe  per  mag¬ 
nas  et  saepe  repetitas  portiones,  ut  constitutio 
quam  citissime  ejus  actioni  subigatur ;  namque 
ob  cerebri  conditionem,  portiones  exiguae  parum 
valent ;  atque  praeterea  in  memoria  servandum 
est,  infantes  quam  adultos,  pro  rata,  ampliores 
portiones  sustinere  posse.  Aut  Calomelas,  aut 
Pilulae  Hydrargyri,  aut  Unguentum  Hydrargyri, 
medentis  consilio  conveniunt.  Submurias  caete- 
ris  hujus  medicamenti  praeparatis  in  usum  infan- 
tum  fortasse  praestat.  Simul,  dum  is  exhibetur, 
unguentum  feminibus  et  per  spinam  dorsi  infri¬ 
care  juvat.  Si  calomelas  dolorem  aut  tormina 
intestinorum  civerit,  usus  ejus  omitti,  sed  interea 
eo  plus  unguenti  infricari  debet.  Saepe  difficilli¬ 
mum  est  constitutionem  hujus  medicamenti  ac¬ 
tioni  in  hydrocephalo  subigere,  non  adeo  tamen, 
si  prius  sanguis  missus  est,  ita  enim  mirum  in 
modum  corpus  ad  actionem  hydrargyri  suscipien¬ 
dam  aptatur  j\ 

*  Medical  Inq.  and  Obs.  vol.  ii.  p.  227- 

t  Vide  McGregor’s  Medical  Sketches,  p.  1 78. ;  and 
Armstrong  on  Typhus  Fever,  p.  162. 

Doctor  C.  Smyth  se  Scillam  maritimam  cum 
hydrargyro  compositam  bono  cum  eventu  adhi¬ 
buisse  dicit. 

Fumigatio  ex  Sulphureto  Hydrargyro  rubro, 
quoniam  ita  constitutio  celeriter  afficitur,  ratio 
mercurium  adhibendi  nonnunquam  optabilis  esse 
posset,  praecipue  ubi  medicus  non  ante  arcessitus 
est,  quam  effusio  accessit,  et  spes  unica  morbum 
sanandi  a  corpore  quam  citissime  per  hoc  reme¬ 
dium  affecto  pendere  videtur.  In  hoc  morbo  hy- 
drargyrum,  vel  absorbentia  incitando,  vel  alvum 
solvendo,  vel  denique  fellis  secretionem  corrigen¬ 
do,  effectus  suos  edere  valet. 

Digitalis  haud  parum,  nec  inutiliter  ut  multi 
volunt,  in  hydrocephalo  usurpata  fuit.  Quippe 
quia  vim  frequentiamque  pulsuum  temperare  so¬ 
let,  in  primo  tempore  proderit,  et  in  posteris  quo¬ 
que  absorptionem  expediendo  utilis  esse  queat. 

Validissimum  est  medicamentum,  et,  ob  effec¬ 
tus  ejus  incertos,  cautissime  parvulis  dari  debet ; 
hi  sunt  igitur  curiose  observandi,  ut  a  noxis  tam 
valentis  medicamenti  parum  caute  adhibiti  prae¬ 
caveatur.  Quoniam  nimis  parum  ejus  nihil  valet, 
usus  est  continuandus  usque  dum  aliquid  plane 

efficiat ;  quum  primum  vero  pulsum,  renes,  ven¬ 
triculum,  intestinave  affecerit,  vel  omnino  omitti, 
vel  copia  saltem  minor  assumi,  debet.  Quum 
neutiquam  primo  in  aperto  sit,  quantum  singuli 
aegri  perferre  possint,  semper  idoneum  erit,  a 
parva  portione  paulatim  augenda  incipere  ;  quod 
enim  hujus  medicamenti  hunc  ne  minimum  qui¬ 
dem  afficit,  illi  aliquando  fere  veneno  fuerit. 

Ubi  tanta  debilitas  urget,  ut  sanguinis  detrac¬ 
tio  vetetur,  vel  ubi  jam  quantum  tuto  fieri  potest 
detractum  fuit,  nec  tamen  sublevata  sunt  symp¬ 
tomata,  digitalis  plurimum  beneficii  pollicetur, 
namque  per  eam  impetum  et  celeritatem  cordis 
actionum  minuere,  pariter  ac  sanguine  detracto, 
nec  pari  debilitate  inducta,  possumus. 

I11  hydrocephalo  tamen,  quod  non  in  eaeteris 
morbis,  huic  medicamini  quoddam  est  objicien¬ 
dum,  nempe  quod  symptomata  cieat,  iis  quae  se¬ 
cundum  morbi  tempus  insigniunt,  adeo  similia, 
ut  vix  aut  ne  vix  quidem  inter  se  dignosci  que¬ 
ant  :  pulsus,  scilicet,  tardus  et  abnormis  fit,  vires 
omnes  vitae  sunt  imminutae,  urgent  nausea,  visus 
caligo,  et  vertigo.  Pulsus  tamen  ex  digitali  tar¬ 
dus,  simul  exilis  et  acer  esse  fertur ;  ex  hydroce¬ 
phalo  vero  mollis,  abnormis,  et  aliquanto  plenior. 

Languor  ex  digitali  sumpta  comitem  habet  verti¬ 
ginem,  sed  a  bydrocephalo  exorsus  ad  soporem 
potius  spectat. 

Hujus  medicamenti  dantur  Infusum,  Tinctura, 
Pulvis ;  illa  duo  huic  praeparato  sunt  anteferenda. 

Quidam  haud  parum  beneficii  Pulverem  Ja- 
cobi  afferre  putant ;  et,  quoniam  vasa  cutis  sol¬ 
vit,  forsan,  aequilibrium  humorum  circuitus  insti¬ 
tuendo,  congestionem  in  capite  levabit.  Doctor 
Monro  hunc  pulverem  cum  Calomelane  con¬ 
junctum,  magna  cum  utilitate  exhibuit. 

Morbo  currente,  multa  oriuntur  signa  graviora, 
levamen  aliquod  vehementer  postulantia;  et  quum 
ad  ultima  jam  ventum  est,  et  s]5es  fere  omnis  des¬ 
tituitur,  medicum  oportet,  quatenus  fieri  potest, 
cruciatus  aegri  delenire  et  ivOavcctriuv  saltem  mo¬ 
liri. 

Ad  vomitum  perpetuum  sublevandum,  opiatis 
nonnunquam  opus  sit,  plerumque  vero  iis  uti  non 
licet ;  haustus  effervescens  forsan  huic  consilio 
conveniet.  Magno  urgente  calore,  adhibeantur 
quae  refrigerent,  vel  sudor  lenis  per  pediluvium 
aut  balneum  calidum  evocetur.  Capitis  dolorem 
demulcere  solent  hirudines  temporibus,  aut  vesi- 

catorium  nuchas  apposita.  iEther  Sulphuricus 
fronti  impositus,  vaporando  et  ita  refrigerando, 
idem  forsan  efficiet. 

Durante  morbo,  vires  parvuli  victu  nutriente 
sustinere  oportebit.  Hic  ad  initium  quam  mitis¬ 
simus  esse  debet,  et  ex  jusculis  levibus,  gelatis, 
rebus  quae  farinam  habent,  et  lacte,  constare ; 
et,  morbo  inclinato,  aliquod  roborans,  velut  Cor¬ 
tex  Cinchonae,  vel  aliquando  vinum,  necessarium 
esse  potest.  iEger  in  conclavi  amplo,  aere  pleno, 
frigidulo,  luce  clara  exclusa,  haberi  debet ;  et, 
cum  decumbit,  caput  semper  subjectis  pulvinari¬ 
bus  suffulciendum  est. 


DE  PROPHYLAXI. 

c 

Quum  plerumque,  superatis  omnibus  medici¬ 
nae  auxiliis,  ad  operam  medicatricem  natura  de¬ 
ficiente,  hydrocephalus  in  lethalem  decurrat  exi¬ 
tum,  morbum  praecavere  summi  refert ;  ideoque 
pauca  de  prophylaxi  proponam. 

Juniores,  quorum  parentes  indole  strumosa 
sunt  imbuti,  et  quos  ad  morbum  proclives  esse 

novimus,  summa  cura  tractandi  sunt,  et  sanas  nu¬ 
tricis  lacte  ali  debent.  Ab  omni  alvi  perturba¬ 
tione,  potissimum  constipatione,  praecavendum 
est,  dato  subinde  aliquo  leniter  laxante,  si  opus 
fuerit ;  nihil  enim  pluris  interest,  quam  ut  in¬ 
strumenta  concoquendi  sana  et  recte  agentia  prae¬ 
stentur. 

Si  symptoma  quidlibet  a  capite  affecto  pen¬ 
dens  metum  incusserit,  fluxum  humoris  a  vicinis 
partibus  per  vesicatorium  aut  setaceum  ciere  de¬ 
cebit  ;  et  quicquid  sanguinis  impetum  caput  ver¬ 
sus  adaugeat,  sedulo  evitandum  erit.  Dum  ludit 
parvulus,  ne  capite  diu  prono  inclinet,  quod  pue¬ 
ri  ludentes  saepe  faciunt,  caveatur. 

Anne  consuetudo  hodierna  animos  parvulorum 
tam  tenera  aetate  ad  literarum  labores  flectendi, 
morbum  frequentiorem  reddit  ?  Verisimile  est 
talem  effectum,  cerebro  nimis,  et  nimis  mature, 
excitato,  profluxurum  esse  ;  et  hoc  eo  verisimi¬ 
lius  hinc  videtur,  quod  parvuli  praeter  solitum  vi¬ 
vaces  et  ingenio  praecoces  prae  caeteris  huic  dirae 
pesti  succumbunt.  Quum  igitur  proclivem  esse 
aliquem  suspicio  subes t,  educatio  melius  aliquam¬ 
diu  differtur. 

(x 

Epistaxis  in  pueris  saepe  fit,  neque,  rebus  se 
ita  habentibus,  ea,  vel  quaevis  solita  exinanitio, 
temere  aut  repente  compesci  debet.  In  iis,  quae¬ 
cunque  acciderit  capitis  injuria,  plus  quam  solita 
animi  attentione,  curare  oportebit. 


FINIS. 


